Rafræn móttaka skilagreina fyrir Leiðsögn - Félags leiðsögumanna er hafin og óskað er eftir að héðan í frá séu skilagreinar til félagsins vegna iðgjalda sendar rafrænt . Til þess að opna fyrir rafræna sendingu til Leiðsagnar þarf að uppfæra rafræna innheimtuaðila í launakerfinu . Ef launakerfið krefst að eitthvað fari í reitina má setja kennitölu fyrirtækis í notanda og 123 í lykilorð Notendur dk geta farið í Launakerfi > uppsetning > Rafrænir innheimtuaðilar > F5 > uppfæra innheimtuaðila og geta þar með sent rafrænt beint en aðrir verða að snúa sér til þeirra þjónustuaðila sem tengjast launakerfum þeirra uppfærslu rafrænna innheimtuaðila . Launagreiðendur eru hvattir til að nýta sér möguleikana á rafrænum sendingum . Nú er komið að því að Fræðslu - og skólanefnd Leiðsagnar bjóði til jólabókakvölds félagsins þar sem tækifæri býðst til að slaka á í amstri daganna og eiga saman notalega stund . Bókakvöldið verður fimmtudaginn 5. desember kl. 20 í Cinema 2 , í verbúð 2 að Geirsgötu 7b ( efri hæð ) . Félagið býður upp á léttar veitingar í anda aðventunnar . Að þessu sinni verða kynnt fjögur verk sem með einum eða öðrum hætti ættu að höfða til leiðsögumanna . Bækurnar sem kynntar verða eru : Reykholt í ljósi fornleifanna eftir Guðrúnu Sveinbjarnardóttur . Bókin greinir frá niðurstöðum fornleifarannsókna sem höfundur stjórnaði á bæjar - og kirkjustæðinu í Reykholti og bregður ljósi á þróun búsetu á staðnum frá upphafi . Höfundur kynnir . Öræfahjörðin – Saga hreindýra á Íslandi eftir Unni Birnu Karlsdóttur . Í bókinni er rakin saga hreindýra á Íslandi frá upphafi til okkar daga . Sagt er frá harðri lífsbaráttu á hreindýraslóðum , æsilegum veiðiferðum og tilraunum til hreindýrabúskapar . Sumarliði Ísleifsson sagnfræðingur kynnir . Our Land – Food and Photography eftir Hauk Snorrason og Höddu Björk Gísladóttur . Bókin skiptist í þrjá hluta . Fyrst er fjallað um Hrífunes þar sem höfundar reka ferðaþjónustu , víkingagrafir og gosið í Eyjafjallajökli . Annar hlutinn geymir 40 mataruppskriftir frá Hrífunesi og síðasti hlutinn 80 stórbrotnar ljósmyndir Hauks af íslenskri náttúru . Haukur Snorrason kynnir . Höpp og glöpp – Sjálfshól og svaðilfarir eftir Ólaf B. Schram . Höfundur hefur um árabil verið leiðsögumaður erlendra ferðamanna og víða farið . Í bókinni segir frá ýmsum ferðum og svaðilförum sem kryddaðar eru gamansögum og sögum af samferðafólki . Höfundur kynnir . Bækurnar verða til sölu á afsláttarkjörum . Félögum í Félagi leiðsögumanna er boðið að koma mánudaginn 25 nóvember 2019 kl 19 – 20 og þriðjudaginn 26 nóvember kl 19 - 20 og prufa nýjustu afþreyinguna í Reykjavík , FlyOver Iceland . FlyOver Iceland er sýndarflug þar sem gestir “ fljúga ” í takt við tónlist og landslag , sem umlykur áhorfendur . Í gegnum hveragufu og skýjahulur , yfir fjallstoppa og fossúða finnurðu vindinn leika um vangann , úðann lenda á enni og lykt landsins kítla vitin líkt og þú ert á staðnum . Heimsóknin hefst á því að sjá tvær margmiðlunarsýningar , Langhúsið þar sem sögumaðurinn Páll segir frá uppruna fólks á Íslandi og lifnaðarháttum þess og Lífsins Brunn , þar sem tröllkonan Sú Vitra ræður ríkjum . Segir hún frá upphafi Íslands , náttúruöflunum og samspili manns og náttúru í gegnum aldirnar . Eftir þessar margmiðlunarsýningar er farið í sýndarflugið sjálft , FlyOver Iceland . Heildartími upplifunarinnar er um það bil 25 - 30 mínútur . Vinsamlega skráið ykkur með því að veljið tíma sem hentar og sendið á netfangið heidi@flyovericeland.is :